Uf jede fall sind mer nachher mal no e wuche uf Mammoth, das isch en berg chli wiiter nördlich vo döt wo mir wohned, und denn sind mer det go  mountainbike, wandere, fische, sünnele und susch eifach chli go erhole. Ei mal hend mer sogar no en junge Schwarzbär gseh. Im gegesatz zu Europa hets da ene tuusigi vo Bäre und es mues es au niemert abe schüsse. Uf jede fall hend mer de Bär bi eme cämpingplatz gseh wie er amene Fischerboot umegschnüfflet het, i der hoffnig en fisch oder so z finde. Nachher isch er denn über en See gschwumme und het uf der andere siite nomal e paar dame verschreckt will s det wahrschinli au so fein nach esse gschmökt het :o)... In  Mammoth hend mer denn au de "4th of July" verbracht. Das isch de Amerikanisch nationaltag. Denn hends eifach e parade dur di ganz Stadt gmacht aber füürwerk hends glaub kei därfe ablah weg de Waldbrand Gfahr.